जयपूर आंतरराष्ट्रीय विमानतळ

जयपूर विमानतळ (आहसंवि: JAI, आप्रविको: VIJP) हे भारताच्या राजस्थान राज्यातील जयपूर या राजधानीच्या शहराजवळ असलेला विमानतळ आहे.यास सांगानेर विमानतळ असेही म्हणतात.हे जयपूरहुन १३ किमी (८.१ मैल) दुर असून सांगानेर या गावाजवळ आहे.हे राजस्थान या राज्यात असलेला एकमात्र आंतरराष्ट्रीय विमानतळ आहे. २९ डिसेंबर, २००५ रोजी या विमानतळाला आंतरराष्ट्रीय विमानतळाचा दर्जा दिला गेला. येथे एकाच वेळी ४ ए३२० प्रकारची विमाने उभी राहू शकतात. नवीन टर्मिनल इमारतीमध्ये एकाच वेळी ५०० प्रवाशांची सोय होऊ शकते. इमारत जयपूर विमानतळाच्या नवीन देशांतर्गत टर्मिनल इमारतीचे उद्घाटन १ जुलै २००९ रोजी करण्यात आले. २२,९५० चौरस मीटर क्षेत्रफळ असलेले हे नवीन टर्मिनल काच आणि पोलादाच्या संरचनेतून बनलेले असून येथे प्रवाशांसाठी आधुनिक सुविधा उपलब्ध आहेत. यामध्ये मध्यवर्ती वातानुकूलन, सामान तपासणी प्रणाली, आलेले सामान उचलण्यासाठीची व्यवस्था, सरकते जिने, सार्वजनिक उद्घोषणा प्रणाली, विमान उड्डाण माहिती प्रदर्शन प्रणाली-, पाळत ठेवण्यासाठी सीसीटीव्ही, अनेक विमानकंपन्यांना वापरता येणारी चेक-इनची व्यवस्था आणि वाहनतळ इत्यादींचा समावेश आहे. या आंतरराष्ट्रीय टर्मिनल इमारतीची क्षमता गर्दीच्या वेळी ५०० प्रवासी हाताळण्याची आणि वार्षिक ४ लाख प्रवासी हाताळण्याची आहे. विमानतळाचे प्रवेशद्वार सँडस्टोन आणि धोलपूर दगडांनी बनलेले असून भिंतींवरील राजस्थानी चित्रे पर्यटकांना राजस्थानी संस्कृतीची झलक दाखवतात. इमारतीच्या दोन्ही बाजूंना असलेली दोन कारंजी आणि तेथील ताडाची झाडे विमानतळ परिसरातील तापमान कमी राखण्यास मदत करतात. इमारतीच्या पारदर्शक बाजूच्या भिंतींवर वरखाली करता येण्यासारखे पडदे बसवण्यात आले आहेत, यामुळे सूर्यप्रकाश आणि गरमीचे नियंत्रण होउन वातानुकूलन आणि विजेच्या खर्चात मोठी बचत होते. विमानसेवा व गंतव्यस्थान प्रवासी तुम्हाला या व्यतिरि संदर्भ बाह्य दुवे जयपूर विमानतळ Archived 2011-06-14 at the वेबॅक मशीन., भारतीय विमानतळ प्राधिकरणच्या अधिकृत संकेतस्थळावर (इंग्लिश मजकूर) विमानतळ माहिती वर्ल्ड एरो डाटा. माहिती अपडेट ऑक्टोबर २००६. (इंग्लिश मजकूर) एव्हीएशन सेफ्टी नेटवर्कच्या संकेतस्थळावर, या विमानतळावरील अपघातांचा इतिहास बघा (इंग्लिश मजकूर)